125. löggjafarþing 1999–2000.

Þskj. 136 — 83. mál.

Svar

viðskiptaráðherra við fyrirspurn Jóhönnu Sigurðardóttur um útlán innlánsstofnana.

Svarið er byggt á upplýsingum frá Seðlabanka Íslands, Fjármálaeftirliti og Íbúðalánasjóði. Leitast var við að svara fyrirspurninni á greinargóðan hátt miðað við þau tímamörk sem sett eru varðandi skriflegar fyrirspurnir í 49. gr. laga nr. 55/1991, um þingsköp Alþingis.

1.	Hver hefur árleg þróun verið í útlánum banka og sparisjóða frá árinu 1995 til:

a.	einstaklinga,

b.	fyrirtækja?

Stöðutölur útlána innlánsstofnana (þ.e. banka og sparisjóða) í lok hvers árs frá 1995 og í lok september sl. til einstaklinga og fyrirtækja eru sýndar í eftirfarandi töflu:

Útlán innlánsstofnana í lok tímabils í millj. kr.
Einstaklingar	Fyrirtæki
1995	62.122	122.630
1996	68.652	137.826
1997	78.910	154.610
1998	106.347	204.112
September 1999	122.848	243.332

2.	Hve hátt hlutfall af útlánum til einstaklinga hefur farið til fasteignakaupa síðustu fimm ár, sundurliðað eftir árum, hjá eftirtöldum aðilum:

a.	bankastofnunum (sundurliðað eftir bönkum),

b.	sparisjóðum,

c.	Íbúðalánasjóði,

d.	lífeyrissjóðum?

Ekki gafst tími til að afla upplýsinga um útlán einstakra stofnana til einstaklinga. Í lána
flokkun innlánsstofnana er til liðurinn íbúðalán sem undirliður í lánum til einstaklinga. Lán af þessu tagi kunna að hafa verið veitt bæði í tengslum við kaup á fasteignum og vegna við
halds og endurbóta á fasteignum. Hlutfall útlána sem færð hafa verið sem lán til íbúðarkaupa af heildarútlánum innlánsstofnana til einstaklinga var sem hér segir í lok hvers árs á árunum 1995–98 og í lok september sl.:

Útlán innlánsstofnana til einstaklinga í lok tímabils í millj. kr.
Íbúðalán til einstaklinga	Hlutfall af heild (%)
1995	13.996	22,5
1996	16.434	23,9
1997	17.540	22,2
1998	20.200	19,0
September 1999	24.243	19,7

Hjá Íbúðalánasjóði er málum þannig háttað að eingöngu er lánað til fasteignakaupa. Hlut
fall útlána til einstaklinga vegna fasteignakaupa er því 100%. Þannig eru fjórir lánaflokkar hjá sjóðnum 1) lán til kaupa á notuðu húsnæði, 2) lán til nýbygginga einstaklinga, 3) lán til nýbygginga byggingaraðila og 4) lán til meiri háttar endurbóta. Í eftirfarandi töflu er gerð grein fyrir heildarfjárhæð lána til einstaklinga vegna notaðs og nýs húsnæðis og hlutfall þess af heildarfjárhæð lána. Tekið skal fram að ekki reyndist unnt að frá upplýsingar frá Íbúða
lánasjóði um lán í félagslega lánakerfinu innan tilskilins tíma.

Útlán Íbúðalánasjóðs til einstaklinga í lok tímabils í millj. kr.
Notað húsnæði	Nýtt húsnæði	Hlutfall (%)
1995	8.219	3.226	92 ,1
1996	9.677	3.339	92 ,2
1997	10.837	4.088	90 ,6
1998	14.634	4.996	93 ,1
September 1999	17.530	4.589	95 ,1

Í eftirfarandi töflu er gerð grein fyrir stöða útlána lífeyrissjóða til einstaklinga (sjóðfélaga
lán) í lok tímabils. Tekið skal fram að ekki er unnt að segja fyrir um það nákvæmlega hvaða lán fara til fasteignakaupa og hver ekki. Þó má gera ráð fyrir því að mikill meiri hluti fari til fasteignakaupa. Lán sem eru tryggð með veði í fasteign eru almennt flokkuð sem fasteigna
kaupalán. Tölur fyrir árin 1998 og 1999 eru áætlaðar út frá úrtaki stærstu sjóða.

Útlán lífeyrissjóða til einstaklinga

í lok tímabils í millj. kr.
1995	37 ,6
1996	38 ,5
1997	38 ,2
1998	40 ,1
Ágúst 1999	42 ,6

3.	Hve mikil voru þriggja mánaða og eldri vanskil einstaklinga við innlánsstofnanir síðustu þrjú ár, sundurliðað eftir stofnunum og árum?

Ekki gafst tími til að afla þessara upplýsinga.